**Tokaj Város Képviselő - testülete17/2015 (IX.24.) önkormányzati rendelete**

**a szociális célú tüzelőanyag juttatásáról**

Tokaj Város Önkormányzat Képviselő-testülete Magyarország Alaptörvénye 32. cikk. (2) bekezdésében biztosított feladatkörében eljárva, Magyarország helyi önkormányzatairól szóló 2011.évi CLXXXIX. törvény 13. § (1) bekezdés 8a. pontjában biztosított feladatkörében eljárva, az Ügyrendi és Jogi Bizottság, a Pénzügyi és Településfejlesztési Bizottság és a Humánpolitikai és Idegenforgalmi Bizottság véleményének figyelembe vételével a következőket rendeli el:

**1. §**

(1) A rendelet személyi hatálya Tokaj város közigazgatási területén élő a szociális igazgatásról és a szociális ellátásokról szóló 1993. évi III. törvény 3. § (1) – (3) bekezdésében meghatározott személyekre terjed ki.

**2. §**

(1) Tokaj Város Önkormányzata térítésmenetesen tüzelőanyagot biztosít azon szociálisan rászoruló személyeknek, akik a Tokajban bejelentett állandó lakóhelyen, vagy tartózkodási helyen életvitelszerűen élnek és az e rendeletben meghatározott egyéb feltételeknek megfelelnek.

(2) Az azonos lakóingatlanban élő személyek közül csak egy kérelmező részére állapítható meg a támogatás.

**3. §**

Térítésmentesen szociális célú tüzelőanyagra jogosult az alábbi feltételek egyidejű fennállása estén az a kérelmező, aki:

*a)* a szociális célú tüzelőanyag igénylésére vonatkozó kérelmét az e rendeletben meghatározottak szerint határidőben benyújtja a Tokaji Közös Önkormányzati Hivatalhoz.

*b)*[[1]](#footnote-1) [[2]](#footnote-2)akinek a háztartásában együtt élő személyek egy főre jutó jövedelme nem haladja a kötelező legkisebb munkabér személyi jövedelemadóval és társadalombiztosítási járulékkal csökkentett összegét,, egyszemélyes háztartás (egyedül élő) esetén a kötelező legkisebb munkabér személyi jövedelemadóval és társadalombiztosítási járulékkal csökkentett összegének 130%-át, és a háztartás tagjai egyikének sincs vagyona és

*c)* vegyes tüzelésre alkalmas fűtőberendezéssel rendelkezik

**4. §**

(1) Nem jogosult szociális célú tüzelőanyag támogatásra – függetlenül a 3. § -ban meghatározott feltétel teljesülésétől – az a személy, család aki erdőgazdálkodó, erdőtulajdonos és az elmúlt 2 évben engedéllyel fakitermelést végzett, vagy ilyen tevékenységből jövedelmet vagy tűzifát szerzett.

(2) Az üresen álló, nem lakott ingatlanra, amelyben életvitelszerűen senki sem él, a támogatás nem kérhető. Ellentétes állítás esetén környezettanulmány szükséges.

(3) A tüzelőanyagban részesülő személy a tüzelőanyagot nem értékesítheti, nem adhatja át másnak, azt csak saját célra használhatja fel.

**5. §[[3]](#footnote-3)**

(1) A szociális célú tüzelőanyag igénylésére irányuló kérelmeket az e rendelet 1. mellékletében meghatározott formanyomtatványon kell benyújtani.

(2)[[4]](#footnote-4) A kérelmek benyújtási határideje tárgyév november 30. A határidő elmulasztása jogvesztő.

**6. §**

(1) [[5]](#footnote-5)A benyújtott kérelmek elbírálásáról szóló döntési jogosultságot Tokaj Város Önkormányzat Képviselő-testületének Ügyrendi, Jogi és Humánpolitikai Bizottsága gyakorolja. A Bizottság a természetbeni települési támogatásról a benyújtási határidőt követően egyedi határozattal dönt.

(2) A szociális célú tüzelőanyag igénylésére irányuló kérelmek elbírálásánál előnyben kell részesíteni azt a kérelmezőt, aki az alábbi körülmények közül valamely feltételnek megfelel:

*a)* egyedülálló nyugdíjas/vagy időkorúak járadékában részesülő

*b)* 70 éven felüli házaspár

*c)* gyermekét egyedül nevelő

*d)* három vagy többgyermekes család

*e)* a családban tartósan beteg vagy súlyos fogyatékos családtag él

*f)* aktív korú munkanélküli

*g)* lakásfenntartási támogatásban részesül

(3) A támogatás mértéke kérelmezőnként 2 q barnakőszénnél kevesebb nem lehet, továbbá egy háztartás számára maximálisan 10 q barnakőszén kerülhet kiosztásra.

**7. §**

A jogosultság és a kérelemben foglaltak valódiságának ellenőrzésére az eljárás során környezettanulmány végezhető.

**8. §**

Amennyiben a jogosult az e rendelet alapján biztosított tüzelőanyagot értékesíti, vagy utólag megállapításra kerül, hogy azt nem az arra jogosult igényelte és kapta, a támogatott köteles az ingyenesen biztosított barna kőszén 3.000 Ft/q + ÁFA díjjal számolt arányos költségének visszafizetésére.

**9. §**

(1) E rendelet kihirdetését követő napon lép hatályba.

*1. melléklet*

**Kérelem szociális tüzelőanyag támogatáshoz**

Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Születési név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Születés helye, ideje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TAJ száma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Állampolgársága: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakóhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tartózkodási helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonszáma (nem kötelező megadni) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A kérelmezővel közös háztartásban élő közeli hozzátartozók:

Név: Születési hely, idő: Foglalkozás:

1.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jövedelmi adatok

|  |  |  |
| --- | --- | --- |
| A jövedelem típusa | Kérelmező  | A családban élő közeli hozzátartók |
| Munkaviszonyból és más foglalkoztatási jogviszonyból származó |  |  |
| Társas és egyéni vállalkozásból, őstermelői, illetve szellemi és más önálló tevékenységből származó |  |  |
| Táppénz, gyermekgondozási támogatások |  |  |
| Nyugellátás és egyéb nyugdíjszerű rendszeres szociális ellátások |  |  |
| Önkormányzat és munkaügyi szervek által folyósított ellátások |  |  |
| Egyéb jövedelem |  |  |
| Összes jövedelem  |  |  |

A lakás címe, amelyre a támogatást igényli: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alulírott anyagi és büntetőjogi felelősségem tudatában nyilatkozom, hogy fentiekben igazolt jövedelmen kívül más jövedelemmel nem rendelkezem, fenti című lakásban családommal életvitelszerűen élek, a lakás vegyes tüzelésre alkalmas fűtőberendezéssel rendelkezik.

Tokaj, 20……………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kérelmező aláírása

1. Módosította a 9/2018. (X. 9.) önkormányzati rendelet 1. §-a. Hatályos 2018. október 10-től. [↑](#footnote-ref-1)
2. Módosította a 11/2021. (VIII. 19.) önkormányzati rendelet 1. §-a. Hatályos 2021. augusztus 20-tól. [↑](#footnote-ref-2)
3. Módosította a 16/2016. (IX. 30.) önkormányzati rendelet 1. §-a. Hatályos 2016. október 1-jétől. [↑](#footnote-ref-3)
4. Módosította a 16/2017. (X. 27.) önkormányzati rendelet 1. §-a. Hatályos 2017. október 28-tól. [↑](#footnote-ref-4)
5. Módosította a 11/2021. (VIII. 19.) önkormányzati rendelet 1. §-a. Hatályos 2021. augusztus 20-tól. [↑](#footnote-ref-5)